
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Έγκριση Κανονισμού αριθ. 1 «Σχέσεις σωματείων και αμειβομένων 
καλαθοσφαιριστών» . 1 

Μεταβίβαση δικαιώματος υπογραφής «ΜΕ ΕΝΤΟΛΗ ΥΠΟΥΡ¬ 
ΓΟΥ» στον Τμηματάρχη του 3ου Τμήματος της Διεύθυνσης 
Κρατικής Ασφάλειας του Υπουργείου Δημόσιας Τάξης.2 

Σύσταση ίδιου Νομικού Προσώπου στην Κοινότητα Λάκκος Παξών 
Ν. Κέρκυρας με την επωνυμία «Σχολική Επιτροπή Δημοτικού 
Σχολείου και Νηπιαγωγείου Μαστορατίκων της Κοινότητας 


Λάκκος Παξών». 3 

Τροποποίηση (ανάκληση εν μέρει) της ΔΓ-3495/-14.9.61 από¬ 
φασης Νομάρχη Κοζάνης..ί. 4 

Σύσταση ίδιου Νομικού Προσώπου στο Δήμο Πολυμύλου Ν. Κοζά¬ 
νης με την επωνυμία «Σχολική Επιτροπή Δημοτικού Σχολείου 
και Νηπιαγωγείου Πολυμύλου.. 5 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 37495 (1) 

Έγκριση Κανονισμού αριθ. 1 «Σχέσεις σωματείων και αμειβομένων 
καλαθοσφαιριστών». 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του άρθρου 21 του Ν. 1958/1991 «Τμήματα Αμει- 
βομένων αθλητών - Αθλητικές ανώνυμες εταιρείες και άλλες διατά¬ 
ξεις». 

2. Τις υπ’ αριθ. 

α) 3308/11.10.1991 
β) από 8.8.1991 και 
γ) από 5.5.1991 

έγγραφες προτάσεις των α) Ελληνικής Ομοσπονδίας Καλαθοσφαίρισης 
(ΕΟΚ), β) Ένωση Σωματείων Αμειβομένων Καλαθοσφαιριστών 
(ΕΣΑΚ) και γ) Πανελληνίου Συνδέσμου Αμειβομένων Καλαθοσφαιρι¬ 
στών (ΠΣΑΚ), αντίστοιχα. 

3. Επιλύσντες τις σημειωθείσες μεταξύ των ανωτέρω ενδιαφερομέ¬ 
νων μερών διαφωνίες, αποφασίζουμε: 

Άρθρο πρώτο 

I Εγκρίνουμε τον Κανονισμό υπ’ αριθ. 1 «Σχέσεις σωματείων και αμει- 
ϊομένων καλαθοσφαιριστών» του οποίου το κείμενο έχει ως ακολούθως: 


ΚΑΝΟΝΙΣΜΟΣ ΥΠ’ ΑΡΙΘ. 1 
(άρθρου 21 Ν. 1958/1991) 

«Σχέσεις Σωματείων και Αμειβομένων Καθαλοσφαιριστών» 
ΚΕΦΑΛΑΙΟ Α' 

ΕΝΝΟΙΑ ΑΜΕΙΒΟΜΕΝΟΥ ΚΑΛΑΘΟΣΦΑΙΡΙΣΤΗ 
ΚΤΗΣΗ ΙΔΙΟΤΗΤΑΣ ΑΥΤΟΥ 

Άρθρο 1. 

Έννοια. Αμειβόμενου Καλαθοσφαιριστή 

Για την εφαρμογή των διατάξεων του παρόντος Κανονισμού αμειβό- 
μενος καλαθοσφαιριστής είναι ο με σύμβαση παροχής αθλητικών υπη¬ 
ρεσιών (συμβόλαιο) συνδεόμενος με αθλητικό σωματείο που ανήκει στην 
Ένωση Σωματείων Αμειβομένων Καλαθοσφαιριστών (ΕΣΑΚ), καλα¬ 
θοσφαιριστής. 

Άρθρο 2 

Κτήση ιδιότητας του Αμειβομένου Καλαθοσφαιριστή 

Η ιδιότητα του αμειβομένου καλαθοσφαιριστή, αποκτάται με την 
υπογραφή από αυτόν, κατά το άρθρο 1 του παρόντος κανονισμού, συμ¬ 
βολαίου. 

ΚΕΦΑΛΑΙΟ Β' 

ΣΥΜΒΟΛΑΙΟ-ΤΥΠΟΣ-ΔΙΑΡΚΕΙΑ-ΑΝΑΝΕΩΣΗ ΑΥΤΟΥ 

Άρθρο 3 

Περιεχόμενο Συμβολαίου 

Στο συμβόλαιο, με ποινή αυτοδίκαιης ακυρότητάς του, πρέπει να 
αναφέρονται: 

α) Η χρονική διάρκεια της ισχύος του, καθώς και οι όροι διακοπής 
και καταγγελίας αυτού. 

β) Τα χρηματικά ποσά που κατέβαλε το σωματείο α) προς τον καλα¬ 
θοσφαιριστή και β) προς το σωματείο που ανήκε ο καλαθοσφαιριστής 
(ημεδαπός ή αλλοδαπός). 

γ) Οι αμοιβαίες υποχρεώσεις των συμβαλλόμενων μερών. 

δ) Οι κάθε είδους παροχές (τακτικές και έκτακτες) του σωματείου 
προς τον καλαθοσφαιριστή. 

ε) Η μνεία ότι όλες οι μεταξύ τους σχέσεις διέπονται από τις διατάξεις 
του παρόντος Κανονισμού. 

στ) Η μνεία ότι οι κάθε είδους διαφορές που προκύπτουν από τις σχέ¬ 
σεις τους υπάγονται στη δικαιοδοσία των αρμόδιων κατά περίπτωση 
αθλητικών οργάνων της ΕΣΑΚ και της ΕΟΚ. 

ζ) Η πλήρης διεύθυνση της κατοικίας του καλαθοσφαιριστή καθώς 

και ο διορισμός αντικλήτου αυτού για τις προς αυτόν κοινοποιήσεις κάθε 
είδους εγγράφων του σωματείου και των αρμοδίων για την καλαθό¬ 
σφαιρα αρχών. 

Άρθρο 4 

Τύπος Συμβολαίου - Επικύρωση από ΕΣΑΚ 

1. Το συμβόλαιο μεταξύ σωματείου και καλαθοσφαιριστή αυντάσσε- 
ται σε πέντε (5) αντίγραφα και σε ειδικό έντυπο που χορηγείται από την 
ΕΣΑΚ και υποβάλλεται σε αυτή για επικύρωση από το σωματείο, το αρ¬ 
γότερο σε πέντε (5) ημέρες από την ημέρα της υπογραφής του. 

2. Η ΕΣΑΚ, μέσα σε πέντε (5) ημέρες από τη λήψη του συμβολαίου, 
ελέγχει τη νομιμότητα των όρων του, το επικυρώνει και το καταχωρεί 
σε ειδικό βιβλίο που τηρείται για το σκοπό αυτό. Αν κατά τον έλεγχο 
διαπιστωθεί νομικό ελάττωμα ή έλλειψη των στοιχείων του άρθρου 3 
του παρόντος Κανονισμού ή οποιοσδήποτε άλλου όρου που καθορίζουν 
ειδικές διατάξεις ή η ΕΣΑΚ, επιστρέφεται αμέσως στο οικείο σωματείο 
το οποίο έχει την υποχρέωση μέσα σε πέντε (5) ημέρες από τη λήψη του 
να προβεί στις απαραίτητες διορθώσεις ή συμπληρώσεις και να το επα- 
νυποβάλλει για έλεγχο. 

Μετά τον τελικό έλεγχο του συμβολαίου και την καταχώρηση του 
στο τηρούμενο βιβλίο της ΕΣΑΚ, η τελευταία στέλνει από ένα (1) επικυ¬ 
ρωμένο αντίγραφο στην ΕΟΚ, στο σωματείο και στον καλαθοσφαιριστή 
ενώ έχει και την υποχρέωση να στείλει όμοιο αντίγραφο και στον 
ΠΣΑΚ, εφόσον της ζητηθεί, μέσα σε προθεσμία δέκα (10) ημερών. 

3. Ειδικά για τα ποσά που καταβάλλονται από σωματείο για την 
απόκτηση καλαθοσφαιριστή, με μετεγγραφή ή ύστερα από ανανέωση 
συμβολαίου, απαραίτητη προϋπόθεση για την επικύρωση του συμβο¬ 
λαίου είναι η συνυποβολή και επισύναψη στο συμβόλαιο αντιγράφου τρι- 
πλοτύπου είσπραξης του φόρου που αναλογεί, κατά τις κείμενες διατά¬ 
ξεις, και ο οποίος παρακρατείται και αποδίδεται με φροντίδα του σωμα¬ 
τείου. 

4. Κάθε τροποποίηση των όρων του συμβολαίου από τα συμβαλλό¬ 
μενα μέρη, πρέπει απαραίτητα να επικυρώνεται από την ΕΣΑΚ, σύμ¬ 
φωνα με όσα ορίζονται στις παρ. 1, 2 και 3 του παρόντος άρθρου. 

Άρθρο 5 

Χρονική διάρκεια του συμβολαίου 

1. Με την επιφύλαξη των διατάξεων των επομένων παραγράφων, η 
χρονική διάρκεια του συμβολαίου καθορίζεται ελεύθερα από τα συμβαλ¬ 
λόμενα μέρη. 

2. Το πρώτο (αρχικό) συμβόλαιο ερασιτέχνη καλαθοσφαιριστή ανε¬ 
ξαρτήτως προέλευσης (είτε προέρχεται δηλαδή από το ίδιο σωματείο 
είτε από άλλο με μετεγγραφή) είναι διάρκειας τουλάχιστον ενός (1) 
έτους με δικαίωμα του σωματείου για μονομερή ετήσια ανανέωση μέχρι 
πέντε (5) έτη. 

3. Συμβόλαια που συνάπτουν οι αμειβόμενοι καλαθοσφαιριστές με 
οποιοδήποτε σωματείο, είτε ύστερα από μετεγγραφή που γίνεται κατό¬ 
πιν κοινής συμφωνίας των ενδιαφερομένων σωματείων είτε κατά τη δια¬ 
δικασία της προσφοράς και αντιπροσφοράς σύμφωνα με το άρθρο 7 του 
παρόντος Κανονισμού, είναι, σε κάθε περίπτωση, διάρκειας, τουλάχι¬ 
στον, ενός (1) έτους με δικαίωμα του σωματείου για μονομερή, ετήσια, 
ανανέωση μέχρι τρία (3) έτη. 

4. Οι ερασιτέχνες αθλητές ηλικίας είκοσι ένα (21) ετών έχουν υπο¬ 
χρέωση να υπογράφουν το κατά την παράγραφο 2 του παρόντος άρθρου 
αρχικό συμβόλαιο με το σωματείο στο οποίο ανήκουν εφόσον αυτό το 
επιθυμεί. Στην περίπτωση που το σωματείο δεν υπογράψει ένα τέτοιο 
συμβόλαιο, ο καλαθοσφαιριστής καθίσταται ελεύθερος να μετεγγραφεί 
ως αμειβόμενος σε άλλο σωματείο. 

Άρθρο 6 

Συμβόλαιο με αντάλλαγμα 

1. Κατά την υπογραφή του συμβολαίου επιτρέπεται συμφωνία με¬ 
ταξύ των συμβαλλομένων μερών, ρητά καταχωριζόμενη στο συμβό¬ 
λαιο, ότι με τη λήξη του συμβολαίου ο καλαθοσφαιριστής προκειμένου 
να μετεγγραφεί σε άλλο αθλητικό σωματείο, έχει υποχρέωση παροχής 
στο αντισυμβαλλόμενο σωματείο, χρηματικού ποσού, το ύψος του 
οποίου καθορίζεται στο συμβόλαιο. Σε περίπτωση μη εκπλήρωσης της 
υποχρεώσεως αυτής, ο αθλητής οφείλει να υπογράψει νέο συμβόλαιο με 
το αντισυμβαλλόμενο σωματείο, εφόσον αυτό του καταβάλει το κατά το 
ανώτερο καθοριζόμενο χρηματικό ποσό, μειωμένο κατά το ήμισυ. 


2. Σε περίπτωση ανυπαρξίας συμφωνίας, κατά την προηγούμενη πα¬ 
ράγραφο, για την ανανέωση ή όχι του συμβολαίου εφρμόζονται οι διατά¬ 
ξεις του επόμενου, άρθρου. 

Άρθρο 7 

Λήξη συμβολαίου - Ανανέωση - 
Διαδικασία προσφοράς - αντιπροσφοράς 

1. Με τη λήξη του συμβολαίου το σωματείο και ο καλαθοσφαιριστής 
μπορούν να υπογράψουν νέο συμβόλαιο με τους όρους που επιθυμούν. 

2. Σε περίπτωση που το σωματείο και ο καλαθοσφαιριστής δεν συμ¬ 
φωνήσουν ανανέωση της συνεργασίας τους, η μετεγγραφή του αθλητή 
σε άλλο σωματείο γίνεται σύμφωνα με τα όσα ορίζονται στην επόμενη 
παράγραφο. 

3. Ένα μήνα, τουλάχιστον, πριν από τη λήξη της χρονικής διάρκειας 
του συμβολαίου, το σωματείο στο οποίο ανήκει ο καλαθοσφαιριστής έχει 
το δικαίωμα, να απευθύνει σε αυτόν σχετική έγγραφη πρόταση, η οποία 
πρέπει ταυτόχρονα να κοινοποιείται στην ΕΣΑΚ και να γνωστοποιεί σ’ 
αυτόν το χρηματικό ποσό που του προσφέρει, τη χρονική διάρκεια του 
συμβολαίου, και το ύψος του προσφερόμενου μηνιαίου μισθού. Στην 
πρόταση μπορεί να περιλαμβάνεται και ειδικότερη πρόταση για υπο¬ 
γραφή συμβολαίου με αντάλλαγμα σύμφωνα με τις διατάξεις του άρ¬ 
θρου 26 του Ν. 1958/91. 

Εφόσον ο αθλητής δεν αποδεχθεί την πρόταση, οφείλει, μέσα σε χρο¬ 
νικό διάστημα δέκα πέντε (15) ημερών από τη λήψη της παραπάνω 
πρότασης να υποβάλει στο ενδιαφερόμενο σωματείο έγγραφη πρόταση 
άλλου σωματείου, που δέχεται να καταβάλει τουλάχιστον το προσφερό- 
μενο ποσό στο σωματείο που ανήκε ο αθλητής, που ειδικά για τα σωμα¬ 
τεία της Α2 κατηγορίας ορίζεται στο διπλάσιο, εφόσον πρόκειται για με¬ 
τακίνηση αθλητή προς σωματείο της Α1 Εθνικής Κατηγορίας. 

Σε αυτή την περίπτωση, ο αθλητής έχει το δικαίωμα να υπογράψει 
συμβόλαιο με το νέο σωματείο, εφόσον καταβληθεί από αυτό το προανα- 
φερόμενο χρηματικό ποσό μέσα στο χρονικό διάστημα της αντιπροσφο¬ 
ράς, και στο ταμείο της ΕΣΑΚ, εκτός, κι αν το σωματείο καταβάλει 
αυτό στον αθλητή ποσό ίσο με το ποσό της αντιπροσφοράς του άλλου 
σωματείου. 

Αν ζιεράσει άπρακτη η παραπάνω προθεσμία, ο αθλητής έχει την 
υποχρέωση να υπογράψει συμβόλαιο, με το πρώτο σωματείο σύμφωνα 
με τους όρους της αρχικής πρότασης. 

Άρθρο 8 

Ελεύθερα συμβόλαια 

1. Οι καλαθοσφαιριστές των Τμημάτων Αμειβομένων Καλαθοσφαι¬ 
ριστών (Τ.Α.Κ.), τα οποία λειτουργούν, κατά μετατροπή τους, ως 
αθλητικές ανώνυμες εταιρείες είναι ελεύθεροι να μετεγγράφονται στην 
εταιρεία ή σωματείο της προτίμησής τους χωρίς υποχρέωση παροχής 
στην εταιρεία, από την οποία μετακινούνται, οποιουδήποτε ανταλλάγ¬ 
ματος είτε από αυτούς τους ίδιους, είτε από την εταιρεία ή το σωματείο 
που μετακινούνται. 

2. Κατά τα λοιπά εφαρμόζονται οι διατάξεις των άρθρων 28, 29, 30 
και 78, που εφαρμόζονται ανάλογα, του Ν. 1958/1991. 

ΚΕΦΑΛΑΙΟ Γ 

ΔΙΑΚΟΠΗ - ΛΥΣΗ ΣΥΜΒΟΛΑΙΟΥ 

Άρθρο 9 

Διακοπή Συμβολαίου 

1. Η ισχύς του συμβολαίου μπορεί να διακοπεί όταν συντρέχουν οι 
ακόλουθοι λόγοι: 

α) Συνεπεία φυσικής (ανικανότητας του καλαθοσφαιριστή λόγω ατυ¬ 
χήματος αυτού, που έγινε εκτός αγώνα ή προπονήσεως του σωματείου, 
που οινήκει, διάρκειας περισσότερο των 60 ημερών, εξ αιτίας των 
οποίων δεν μπορεί να παρακολουθεί τις προπονήσεις και να μετέχει 
στους αγώνες. 

Ο κατά τ’ ανωτέρω χρονικός περιορισμός δεν ισχύει όταν το ατύχημα 
οφείλεται σε δραστηριότητα του καλαθοσφαιριστή με την ομάδα στην 
οποία ανήκει. 

β) Συνεπεία ατυχήματος του καλαθοσφαιριστή, που έγινε κατά την 
διάρκεια του αγώνα η προπονήσεως στο σωματείο που ανήκει, εφόσον η 
ανικανότητα συμμετοχής από αυτήν την αιτία στους αγώνες διήρκεσε 
περισσότερο των τριών (3) μηνών σε συμβόλαια διάρκειας μέχρι ενός 
έτους, άνω των πέντε (5) μηνών, σε συμβόλαια διάρκειας μέχρι δύο 
ετών,' άνω των επτά (7) μηνών σε συμβόλαια διάρκειας άνω των δύο (2) 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


8361 


ετών. 

γ) Συνεπεία παραβάσεως από τον καλαθοσφαιριστή όρων του συμβο¬ 
λαίου αφορώντων ιδίως στην αθλητική διαβίωση, μη προσελεύσεως 
στις προπονήσεις, αγώνες και θεωρητικές συγκεντρώσεις του σωμα¬ 
τείου. 

δ) Συνεπεία τελεσιδίκου ποινής εξ (6) τουλάχιστον αγωνιστικών ημε¬ 
ρών επιβληθείσας στον καλαθοσφαιριστή από τις αρμόδιες αθλητικές 
αρχές, που στερεί το σωματείο από τις υπηρεσίες αυτού. 

ε) Συνεπεία μη καταβολής από το σωματείο των τακτικών αποδο¬ 
χών τ$υ καλαθοσφαιριστή για χρονικό διχστημα τουλάχιστον δύο (2) 
μηνών. 

στ) Συνεπεία χρήσεως αναβολικών (ντόπινγκ). 

Άρθρο 10 

Συνέπειες διακοπής Συμβολαίου 

1. Εάν υπαίτιος της διακοπής του συμβολαίου είναι ο καλαθοσφαιρι¬ 
στής, αυτός, κατά τον χρόνο της διακοπής, καμμιά αμοιβή (τακτική ή 
έκτακτη) δικαιούται από το σωματείο στο οποίο ανήκει. Κατ’ εξαίρεση 
δικαιούνται τις τακτικές μηνιαίες αποδοχές τους αν η διακοπή του συμ¬ 
βολαίου οφείλεται σε λόγους που αναφέρονται στις περιπτώσεις α' και β’ 
του προηγούμενου άρθρου. 

Ο καλαθοσφαιριστής αυτός, κατά τον χρόνο της διακοπής, υποχρεού- 
ται στην εκπλήρωση των υποχρεώσεων του απέναντι στο σωματείο. 

2. Εάν υπαίτιο διακοπής του συμβολαίου είναι το σωματείο, αυτό 
υποχρεούται, κατά τον χρόνο της διακοπής στην καταβολή των τακτι¬ 
κών αποδοχών του. Κατά τον χρόνο της διακοπής αυτής, ο καλαθο¬ 
σφαιριστής δεν υποχρεούται στην εκπλήρωση των υποχρεώσεών του 
στο σωματείο. 

3. Ο χρόνος διακοπής του συμβολαίου, όταν αυτή οφείλεται στην άρ¬ 
νηση του καλαθοσφαιριστή να μετέχει στις προπονήσεις ή στις θεωρητι¬ 
κές συγκεντρώσεις ή στους αγώνες του σωματείου που ανήκει, μπορεί 
κατά την κρίση του σωματείου και ύστερα από σχετική έγγραφη δή¬ 
λωσή του στην ΕΣΑΚ, να μη συνυπολογίζεται κατά την προσμέτρηση 
της χρονικής διάρκειας του συμβολαίου, το οποίο παρατείνεται για ίσο 
προς τον της διακοπής χρόνο.' 

Άρθρο 11 

Λύση του Συμβολαίου 
Το συμβόλαιο λύεται: 

α. Εάν περάσει η χρονική διάρκεια του αρχικού συμβολαίου ή του τυ¬ 
χόν ανανεωθέντος. 

β. Με κοινή συναίνεση των ενδιαφερομένων μερών, 
γ. Λόγω ποινής για παραπτώματα τα οποία από τη φύση τους δεν 
αρμόζουν της οφειλόμενης αθλητικής συμπεριφοράς του καλαθοσφαιρι¬ 
στή και εφόσον η ποινή αυτή συνεπάγεται αποκλεισμό αυτού από τους 
αγώνες τουλάχιστον δύο (2) μηνών. 

δ) Με μονομερή καταγγελία συνεπεία σπουδαίου λόγου. Ο υποβιβα¬ 
σμός του σωματείου στην Α2 κατηγορία δεν συνιστά σπουδαίο λόγο 
εκτός της περιπτώσεως που αυτή αυτή οφείλεται σε ποινή λόγω δωρο¬ 
δοκίας στην οποία με τελεσίδικη απόφαση προκύπτει συμμετοχή των 
διοικούντων το σωματείο στην αξιόποινη πράξη. 

έ. Συνεπεία μη καταβολής από το σωματείο των αποδοχών του κα¬ 
λαθοσφαιριστή για χρονικό διάστημα, τουλάχιστον τριών (3) συνεχών 
μηνών. 

Το συμβόλαιο λύεται επίσης συνεπεία μη καταβολής από το σωμα¬ 
τείο στον καλαθοσφαιριστή έστω και μίας (1) δόσης, από τα πριμς με¬ 
τεγγραφών ύστερα από παρέλευση δύο μηνών αφότου έγινε ληξιπρόθε- 

σμη και απαιτητή. >.. 

στ. Όταν ο καλαθοσφαιριστής και μετά την πάροδο του χρόνου της 
διακοπής του συμβολαίου διαπιστωθεί" ότι δεν μπορεί να αγωνίζεται 
λόγω φυσικής αδυναμίας από όπου και αν προέρχεται. 

ζ. Λόγω οριστικής διαγραφής του καλαθοσφαιριστή από το μητρώο 
αμειβόμενων καλαθοσφαιριστών. 

Άρθρο. 12 

Συνέπειες λύσης του συμβολαίου 

1. Αν υπαίτιος της λύσεως του συμβολαίου είναι ο καλαθοσφαιριστής, 
το σωματείο δεν έχίΐ καμμιά υποχρέωση απέναντι σ’ αυτόν. Εάν η λύση 
του συμβολαίου οφείλεται σε λόγο που αναφέρεται σε παραπτώματα του 
καλαθοσφαιριστή τα οιΐρία εκ της φύσεώς τους χαρακτηρίζονται ως 


ιδιαίτερα σοβαρά και δεν αρμόζουν στις υποχρεώσεις του ως αμειβομέ- 
νου καλαθοσφαιριστή, ο καλαθοσφαιριστής αυτός πέραν των συνεπειών 
που ορίζονται από άλλες διατάξεις δεν δικαιούται να συνάψει συμβόλαιο 
με άλλο σωματείο πριν περάσει ένα (1) έτος από τη λήξη της χρονικής 
διάρκειας του συμβολαίου. 

2. Εάν υπαίτιο της λύσεως του συμβολαίου είναι το σωματείο, αυτό 
έχει υποχρέωση στην καταβολή των τακτικών αποδοχών του καλαθο¬ 
σφαιριστή μέχρι τη λήξη της αναγραφόμενης χρονικής διάρκειας στο 
συμβόλαιο εκτός αν ο καλαθοσφαιριστής υπογράψει συμβόλαιο με άλλο 
σωματείο μέλος της ΕΣΑΚ, οπότε καταβάλει την τυχόν προκύπτουσα 
διαφορά επί των τακτικών αποδοχών. 

Άρθρο 13 

Διαπίστωση Ανικανότητας 

1. Η ανικανότητα του καλαθοσφαιριστή (φυσική ή λόγω ατυχήμα¬ 
τος) διαπιστώνεται από τριμελή επιτροπή αποτελούμενη από ιατρούς 
του τόπου της έδρας του σωματείου που ορίζονται με απόφαση του Δ.Σ. 
της ΕΣΑΚ. Στην επιτροπή αυτή μπορεί να μετέχουν χωρίς ψήφο και δύο 
(2) ιατροί' οριζόμενοι από τα ενδιαφερόμενο μέρη. 

2. Το πόρισμα της επιτροπής εκδίδεται το αργότερο μέσα σε είκοσι 
πέντε (25) ημέρες από της συγκροτήσεως της και είναι υποχρεωτικό 
και για τα δύο ενδιαφερόμενο μέρη στα οποία κοινοποιείται από ένα 
αντίγραφο από την ΕΣΑΚ, μέσα σε οκτώ (8) ημέρες από την περιέλευση 
αυτού σ’ αυτήν. 

3. Η δαπάνη της επιτροπής βαρύνει της ΕΣΑΚ,-πλην της αναφερο- 
μένης στους τυχόν μετέχοντες αυτής ιατρούς των ενδιαφερομένων, η 
οποία βαρύνει τους ορίζοντες αυτούς. 

4. Κατά του ανωτέρω πορίσματος μπορεί να ασκηθεί προσφυγή εντός 
οκτώ (8) ημερών από της κοινοποιήσεώς του στους ενδιαφερομένους, 
ενώπιον της Υγειονομικής Επιτροπής της ΕΣΑΚ, η οποία αποφαίνεται 
μέσα σε δέκα πέντε (15) ημέρες από τη λήψη της προσφυγής, και η 
οποία απόφαση είναι οριστική και αμετάκλητη. 

Άρθρο 14 

Διαδικασία διακοπής συμβολαίου 

1. Εάν συντρέχει περίπτωση διακοπής συμβολαίου υποβάλλεται στην 
ΕΣΑΚ αίτηση του ενδιαφερομένου μέρους.συνοδευόμενη με ποινή απα¬ 
ράδεκτου από το αποδεικτικό κοινοποιήσεώς της (έκθεση επιδόσεως, 
απόδειξη καταθέσεως συστημένου κ.λ.π.) προς εκείνον εναντίον του 
οποίου στρέφεται. 

Αντίγραφο της αιτήσεως αυτής κοινοποιείται με ποινή αποράδεκτου 
από τον αιτούντα, προς εκείνον εναντίον του οποίου στρέφεται τουλάχι¬ 
στον πέντε (5) πλήρεις ημέρες προ της συζητήσεως της από την Επι¬ 
τροπή Επιλύσεως Οικονομικών Διαφορών. 

2. Η ΕΣΑΚ αποφαίνεται αιτιολογημένα το αργότερο μέσα σε προθε¬ 
σμία είκοσι πέντε (25) ημερών από τη λήψη της αιτήσεως, εκτός των 
περ. α' και β' της παρ. 1 του άρθρου 9 του παρόντος για τις οποίες η 
ανωτέρω προθεσμία ορίζεται σε σαράντα πέντε (45) ημέρες, αρχόμενη 
από τη λήψη από την ΕΣΑΚ του κατά το άρθρο 13 του παρόντος, πορί¬ 
σματος. 

3. Η διακοπή καθορίζεται για χρονικό διάστημα από ένα (1) μέχρι έξ 
(6) μήνες για συμβόλαια διάρκειας έως δύο (2) χρόνια, μέχρι δώδεκα 
μηνών για συμβόλαια άνω των δύο (2) ετών. 

Άρθρο 15 

Απόφαση διακοπής - αρμόδιο όργανο - επαναφορά ισχύος 

1. Η διακοπή του συμβολαίου ενεργείται από την Επιτροπή Επιλύ¬ 
σεως Οικονομικών Διαφορών Αμειβομένων Καλαθοσφαιριστών της 
ΕΣΑΚ κατά τις διατάξεις αυτής. 

2. Στην απόφαση πρέπει να καθορίζεται ο υπαίτιος της διακοπής. 

3. Εάν απουσιάζει οποιοδήποτε από τα μέρη ή και τα δύο κατά την 
συζήτηση της αιτήσεως, αυτή γίνεται σαν να ήταν παρόντα. 

4. Το συμβόλαιο επαναφέρεται σε ισχύ, αυτοδίκαια και χωρίς καμμιά 
άλλη διατύπωση μόλις λήξει ο χρόνος της διακοπής ως και με έγγραφη 
δήλωση προς την ΕΣΑΚ του ανυπαιτίου μέρους περί επαναφοράς της 
ισχύος αυτού από της δηλούμενης σ’ αυτό ημεροχρονολογίας τους εγ¬ 
γράφου. 

Άρθρο 16 

Διαδικασία λύσεως του συμβολαίου 

1. Προκειμένης καταγγελίας για την λύση συμβολαίου, αυτή απευ- 

θύνεται εγγράφως κατά του άλλου μέρους, οε κάθε δε περίπτωση, ο κα- 
ταγγέλων κοινοποιεί οιντίγραφο αυτής στην ΕΣΑΚ, η οποία αποφαίνε- 
ται (αιτιολογημένα το αργότερο εντός προθεσμίας είκοσι πέντε (25) ημε¬ 
ρών από την λήψη του εγγράφου της καταγγελίας πλην της περ. στ’ του 
άρθρου 11 του παρόντος, κατά την οποία η προθεσμία ορίζεται σε σαρά¬ 
ντα πέντε (45) ημέρες, αρχόμενη από τη λήψη της από την ΕΣΑΚ του 
κατά το άρθρο 13 του παρόντος πορίσματος. 

2. Οι διατάξεις του δευτέρου εδαφίου της παρ. 1 του άρθρου 14 και 
του άρθρου 15 του παρόντος Κανονισμού έχουν εφαρμογή και στην προ¬ 
κειμένη περίπτωση. 

3. Ειδικά, προκειμένου για λύση του συμβολαίου με κοινή συναίνεση 
των ενδιαφερομένων μερών, η λύση ανατρέχει στην ημερομηνία κατά¬ 
θεσης της σχετικής συμφωνίας στην ΕΣΑΚ ή της αποστολής αυτής στην 
ΕΣΑΚ με συστημένη ταχυδρομική επιστολή. 

ΚΕΦΑΛΑΙΟ Δ" 

ΑΠΟΔΟΧΕΣ ΑΜΕΙΒΟΜΕΝΩΝ ΚΑΛΑΘΟΣΦΑΙΡΙΣΤΩΝ 

Άρθρο 17 

Καθορισμός αποδοχών των καλαθοσφαιριστών 

1. Με την επιφύλαξη των διατάξεων της επομένης παραγράφου οι 
τακτικές αποδοχές των αμειβομένων καλαθοσφαιριστών καθορίζονται, 
μέσα στα πλαίσια των δυνατοτήτων του προϋπολογισμού του σωμα¬ 
τείου, ελεύθερα με το συμβόλαιο που υπογράφεται μεταξύ αυτών και 
του αντίστοιχου σωματείου. 

2. Τα κατώτατα όρια των τακτικών μηνιαίων αποδοχών των αμει- 
βομένων καλαθοσφαιριστών καθορίζονται, κατά κατηγορία πρωταθλή¬ 
ματος, ως ακολούθως: 

α) των καλαθοσφαιριστών που αγωνίζονται στο πρωτάθλημα της Α1 
Εθνικής Κατηγορίας σε δραχμές 90.000 

β) των καλαθοσφαιριστών που αγωνίζονται στο πρωτάθλημα της - 
Α2 Εθνικής Κατηγορίας σε δραχμές 60.000 

3. Στους αμειβομένους καλαθοσφαιριστές παρέχεται ως δώρο Χρι¬ 
στουγέννων, χρηματικό ποσό ίσο προς τις τακτικές μηνιαίες αποδοχές 
τους, ως δώρο Πάσχα και ως επίδομα άδειας, χρηματικό ποσόΐσο προς 
το μισό των τακτικών μηνιαίων αποδοχών τους. 

Άρθρο 18 

Χρηματικά ποσά μετεγγραφών - τρόπος καταβολής τους. 

1. Τα χρηματικά ποσά (πριμς μετεγγραφών) που συμφωνούνται με¬ 
ταξύ σωματείων και αμειβομένων καλαθοσφαιριστών υπέρ του καλαθο¬ 
σφαιριστή, κατά την υπογραφή των συμβολαίων (αρχικών ή ύστερα από 
ανανέωση) συνεργασίας, καταβάλλονται για όσο χρόνο διαρκεί το συμ¬ 
βόλαιο, ως εξής: το ένα τρίτο (1/3) αμέσως με την υπογραφή του συμ¬ 
βολαίου, το δε υπόλοιπο (2/3) σε ισόποσες ετήσιες δόσεις, την 30 Ιου¬ 
νίου κάθε έτους. 

2. Τα συμβαλλόμενα μέρη μπορούν να συμφωνήσουν καταβολή των 
χρηματικών ποσών της προηγούμενης παραγράφου σε περισσότερες 
των οριζομένων από την παράγραφο αυτή θέσεις ακόμη και σε μηνιαία 
βάση. 

Άρθρο 19 

"Εξοδα μετακίνησης κ.λ.π. 

1. Οι πάσης φύσεως δαπάνες για τη μετακίνηση, διαμονή και δια¬ 
τροφή των αμειβομένων καλαθοσφαιριστών κατά τους αγώνες (επίση¬ 
μους ή φιλικούς) του σωματείου, βαρύνουν αποκλειστικά αυτό και δεν 
μπορούν οιν συμψιφιστούν στις συμβατικές τους υποχρεώσεις. 

2. Οι καλαθοσφαιριστές δεν δικαιούνται πρόσθετης αμοιβής για τις 
εκτός έδριχς μετακινήσεις και διανυκτερεύσεις τους. 

Άρθρο 20 

Παροικράτηση αποδοχών για εξόφληση προστίμων κ.λ.π. 

Τα σωματεία, κατά την εξόφληση των μηνιαίων αποδοχών των κα¬ 
λαθοσφαιριστών τους παρακρατούν ή συμψηφίζουν τις κατά την διάρ¬ 
κεια του μήνα τυχόν ανταπαιτήσεις τους κατ’ αυτών λόγω τελεσίδικης 
επιβολής χρηματικών ποινών (προστίμων). 


Επίσης παρακρατούν το κατ’ εφαρμογή του άρθρου 23 του Ν. 
1958/91 ασφάλιστρο που αναλογεί σε κάθε καλαθοσφαιριστή και το 
αποδίδουν μέσα σε ένα (1) μήνα στον οικείο φορέα. 

Άρθρο 21 

Διακοπές και εβδομαδιαία ανάπαυση των καλαθοσφαιριστών 

1. Ο αμειβόμενος καλαθοσφαιριστής δικαιούται ετήσια άδεια τεσσά¬ 
ρων (4) εβδομάδων, σε χρόνο που καθορίζεται από το σωματείο ανά- 
λογα με τις αγωνιστικές του υποχρεώσεις. Κατά το χρόνο της άδειαις 
καταβάλλλονται στον καλαθοσφαιριστή οι τοικτικές αποδοχές του, κα¬ 
θώς και το επίδομα άδειαις. 

2. Η κατά την προηγούμενη παράγραφο άδεια είναι συνεχής. Σε πε¬ 
ρίπτωση κατά την οποία το σωματείο ήθελε ανακαλέσει, ενώ διαρκεί η 
άδεια, τον καλαθοσφαιριστή στην έδρα του, έχει την υποχρέωση να κα¬ 
ταβάλλει σ’ αυτόν τις δαπάνες της μετοικίνησής του αυτής, και να του 
χορηγήσει αριθμό ημερών άδειαις, ίσο προς το χρόνο της δκχκοπής. 

3. Το σωματείο οφείλει να χορηγεί στους καλαθοσφαιριστές του 
εβδομαδιαία οινάπαυση 24 συνεχών ωρών, σε χρόνο που οι αγωνιστικές 
υποχρεώσεις της ομάδαις το επιτρέπουν. 

Άρθρο 22 

Επλυση οικονομικών διαφορών 

1. Οι οικονομικές διοιφορές που προκύπτουν μεταξύ των σωματείων 
και των καλαθοσφαιριστών εκλύονται από την Επιτροπή Επλυσης Οι¬ 
κονομικών Διαφορών της ΕΣΑΚ, σύμφωνα με τις διατάξεις που τις διέ- 
πουν. 

2. Η επλυση των κατά την προηγούμενη παράγραφο διαφορών πρέ¬ 
πει να επιδιώκεται από τους ενδιαφερομένους το αργότερο μέχρι την 
10η Αυγούστου κάθε έτους. Η προθεσμία αυτή είναι αποκλειστική. 

3. Τα χρηματικά ποσά που επιδικάζονται τελεσίδικα της ΕΣΑΚ και 
της ΕΟΚ στους καλαθοσφαιριστές πρέπει να καταβάλλονται από το 
υπόχρεο σωματείο μέσα σε 10 ημέρες από την κοινοποίηση της σχετι¬ 
κής απόφασης. Απράκτου παρερχομένης αυτής της προθεσμίαις η 
ΕΣΑΚ υποχρεούται στην πληρωμή των ποσών μέσα σε 10 ημέρες σε 
βάρος του υπόχρεου σωματείου, από την εγγύηση που έχει κατατεθεί σ’ 
αυτήν από το σωματείο. 

Στην περίπτωση που δεν επαρκεί η εγγύηση για την πληρωμή των 
παραπάνω ποσών και εφόσον το υπαίτιο σωματείο δεν εκπληρώσει τις 
οικονομικές του υποχρεώσεις προς τους καλαθοσφαιριστές μέσα σε χρο¬ 
νικό διάστημα 10 ημερών από την νέα κοινοποίηση (επίδοση) της σχετι¬ 
κής τελεσίδικης απόφασης, αποκλείεται από τους αγώνες πρωταθλήμα¬ 
τος ή κυπέλλου Ελλάδος, τους οποίους και χάνει υπέρ των αιντιπάλων, 
ύστερα από απόφαση του Δικαιοδοτικού Οργάνου της διοργανώτριας 
και για όσο χρόνο διαιρκεί η παράβαση. 

ΚΕΦΑΛΑΙΟ Ε’ 

ΚΑΘΗΚΟΝΤΑ ΑΜΕΙΒΟΜΕΝΩΝ ΚΑΛΑΘΟΣΦΑΙΡΙΣΤΩΝ - 
ΚΥΡΩΣΕΙΣ 

Άρθρο 23 

Καθήκοντα καλαθοσφαιριστών 

Οι αλειβόμενοι καλαθοσφαιριστές έχουν υποχρέωση: 

α) Να τηρούν, τις τεχνικού, αθλητικού και πειθαρχικού χαρακτήρα 
αποφάσεις και διατάξεις που κοινοποιούνται σ’ αυτούς από το σωματείο 
στο οποίο αινήκουν. 

β) Να μην ασκούν άλλη αθλητική δραστηριότητα χωρίς ειδική γι’ 
αυτό άδεια του σωματείου στο οποίο ανήκουν. 

γ) Να συμμετέχουν εκτός των περιπτώσεων ασθένειας ή ατυχημά¬ 
των πιστοποιούμενων από τον γιατρό του σωματείου σε όλες τις προπο¬ 
νήσεις στις ώρες και σε τόπους οριζόμενους από το σωματείο, καθώς και 
σε όλους τους αγώνες (επίσημους ή φιλικούς) του σωματείου, ανεξάρ¬ 
τητα με τον τόπο τέλεσης αυτών (εσωτερικό ή εξωτερικό). 

δ) Να χρησιμοποιούν τα από το σωματείο καθοριζόμενα μέσα μετα¬ 
φοράς (ξηράς, θάλασσας, αέρα). 

ε) Να ορίζουν την κατοικία τους στον υποδεικνυόμενο από το σωμα¬ 
τείο στο οποίο ανήκουν τόπο, κατά τα ειδικότερα οριζόμενα στο συμβό¬ 
λαιο. Σε περίπτωση που η επλογή του τόπου τής κατοικίας τους επα- 

φίεται από το σωματείο στην διακριτική ευχέρεια του καλαθοσφαιριστή, 
αυτός οφείλει να γνωστοποιεί την ακριβή διεύθυνση της εκάστοτε κατοι¬ 
κίας του στο σωματείο. 

Άρθρο 24 
Κυρώσεις 

1. Καλαθοσφαιριστής, ο οποίος παραβαίνει τα απέναντι στο σωμα¬ 
τείο που ανήκει καθήκοντα του, τιμωρείται ανάλογα με τη βαρύτητα 
της παράβασης και μετά από προηγούμενη κλήση σε απολογία με μία 
από τις ακόλουθες ποινές: 

α) Επίπληξη 

β) Πρόστιμο 

γ) Διακοπή του συμβολαίου 

δ) Λύση του συμβολαίου 

ε) Οριστική διαγραφή από το Μητρώο Λμειβομένων καλαθοσφαιρι¬ 
στών. · 

2. Οι ποινές της επίπληξης και του προστίμου επιβάλλονται από το 
διοικητικό συμβούλιο του σωματείου ή από το εντεταλμένο απ’ αυτό όρ¬ 
γανο αυτού και ανακοινώνονται στον ενδιαφερόμενο καλαθοσφαιριστή 
μέσα σε 10 ημέρες από τη λήψη της σχετικής απόφασης. 

3. Το κατά την προηγούμενη παράγραφο εκάστοτε επιβαλλόμενο 
πρόστιμο δεν μπορεί να είναι ανώτερο του 20% των τακτικών μηνιαίων 
αποδοχών του καλαθοσφαιριστή. Πρόστιμα ανώτερου ποσού επιβάλλο¬ 
νται, μετά από πρόταση του σωματείου, από την Επιτροπή Επίλυσης 
Οικονομικών Διαφορών, δεν μπορεί, όμως, να υπερβαίνουν το 40% 
των τακτικών μηνιαίων αποδοχών του καλαθοσφαιριστή. 

4. Οι ποινές διακοπής και λύσης του συμβολαίου επιβάλλονται σύμ¬ 
φωνα με τα οριζόμενα στα άρθρα 9 έως και 16 του παρόντος. 

5. Η ποινή της οριστικής διαγραφής από το Μητρώο Λμειβομένων 
Καλαθοσφαιριστών επιβάλλεται σύμφωνα με τα οριζόμενα στο άρθρο 
26 του παρόντος Κανονισμού. 

6. Κατά των αποφάσεων της παρ. 2 τού παρόντος άρθρου επιτρέπε¬ 
ται προσφυγή του καλαθοσφαιριστή ενώπιον της Επιτροπής Επίλυσης 
Οικονομικών Διαφορών της ΕΣΛΚ, η οποία ασκείται εντός 10 ημερών 
από την κοινοποίηση σ’ αυτόν της σχετικής απόφασης. 

7. Κατά των αποφάσεων της Επιτροπής Επίλυσης Οικονομικών Δια¬ 
φορών που εκδίδονται σε πρώτο βαθμό σε εφαρμογή του παρόντος άρ¬ 
θρου επιτρέπεται προσφυγή ενώπιον της Δευτεροβάθμιας Επιτροπής 
Οικονομικών Διαφορών της ΕΟΚ μέσα σε οκτώ (8) ημέρες από την κοι¬ 
νοποίηση της απόφασης, σύμφωνα με τις ειδικές διατάξεις που τη διέ- 
πουν. 

Άρθρο 25 

Μείωση αποδοχών των καλαθοσφαιριστών 
σε περίπτωση αποκλεισμού τους από τους αγώνες 

1. Σε περίπτωση αποκλεισμού του καλαθοσφαιριστή από τους αγώ¬ 
νες, επιβληθέντα από τις αρμόδιες αθλητικές αρχές, σύμφωνα με τις 
κείμενες διατάξεις, το σωματείο δικαιούται να παρακρατεί την ολική 
αμοιβή αυτού την αναλογούσα στο χρόνο διάρκειας του αποκλεισμού 
από τους αγώνες. 

2. Το σωματείο οφείλει να γνωστοποιήσει στον ενδιαφερόμενο καλα¬ 
θοσφαιριστή την απόφασή του, μέσα σε δέκα (10) ημέρες από τη λήψη 
της. 

3. Κατά της απόφασης αυτής, επιτρέπεται προσφυγή ενώπιον της 
επιτροπής Επιλύσεως Οικονομικών Διαφορών της ΕΣΛΚ μέσα σε δέκα 
(10) ημέρες από την κοινοποίησή της. 

Άρθρο 26 

. Οριστική διαγραφή καλαθοσφαιριστή από το Μητρώο 
Λμειβομένων καλαθοσφαιριστών 

1. Η ποινή της οριστικής διαγραφής του καλαθοσφαιριστών επιβάλ¬ 
λεται στις παρακάτω περιπτώσεις: 

α) Για παράβαση καθηκόντων στο σωματείο που ανήκει, χαρακτηρι¬ 
ζόμενη από τη φύση του παραπτώματος, σαν ιδιαίτερα σοβαρό που δεν 
αρμόζει στις οφειλόμενες υποχρεώσεις ως αμειβόμενου καλαθοσφαιρι¬ 
στή ή συνιστούν δυσφήμιση του αθλήματος της καλαθόσφαιρας. 

β) Για παράβαση των άρθρων 58 και 60 του Ν. 75/75. 

2. Η κατά την προηγούμενη παράγραφο ποινή, επιβάλλεται από την 


ΕΟΚ κατά τις ισχύουσες διατάξεις, είτε αυτεπάγγελτα είτε ύστερα από 
πρόταση της ΕΣΛΚ ή του σωματείου που ανήκει ο καλαθασφαιρι- 
στής. 

ΚΕΦΑΛΑΙΟ ΣΤ 

ΥΠΟΧΡΕΩΣΕΙΣ ΣΩΜΑΤΕΙΩΝ ΚΑΙ ΛΜΕΙΒΟΜΕΝΩΝ 
ΚΑΛΑΘΟΣΦΑΙΡΙΣΤΩΝ ΑΠΕΝΑΝΤΙ ΣΤΙΣ ΕΘΝΙΚΕΣ ΟΜΑΔΕΣ 

Άρθρο 27 

Συμμετοχή αμειβομένων καλαθοσφαιριστών στις εθνικές 
ομάδες - κυρώσεις 

1. Τα σωματεία έχουν υποχρέωση να θέτουν στη διάθεση της ΕΟΚ 
τους καλαθοσφαιριστές τους για τη συμμετοχή τους στους κάθε είδους 
αγώνες και προπονήσεις των εθνικών ομάδων. Σε περίπτωση άρνησης 
το υπαίτιο σωματείο τιμωρείται με αποκλεισμό από τους αγώνες Πρω¬ 
ταθλήματος και Κυπέλλου για χρονικό διάστημα τριών (3) τουλάχιστον 
αγωνιστικών ημερών. 

2. Καλαθοσφαιριστές που αδικαιολόγητα αρνούνται προσφορά των 
υπηρεσιών τους προς την Εθνική Ομάδα τιμωρούνται με απόφαση του 
διοικητικού συμβουλίου της ΕΟΚ με ποινή αποκλεισμού από τους επί¬ 
σημους αγώνες του σωματείου που ανήκουν, τριών (3), τουλάχιστον 
αγωνιστικών ημερών. Σε περίπτωση υποτροπής η παραπάνω ποινή δι¬ 
πλασιάζεται (ποινή έξ (6) τουλάχιστον αγωνιστικών ημερών). 

3. Καλαθοσφαιριστής ο οποίος αποκλείσθηκε από την Εθνική Ομάδα 
λόγω τραυματισμού- του ή ασθένειας δεν μπορεί να μετέχει σε αγώνα 
του σωματείου που ανήκει πριν περάσουν οκτώ (8) ημέρες από τον 
αγώνα της Εθνικής Ομάδας, στον οποίο δεν μετείχε εξ αιτίας του παρα¬ 
πάνω λόγου. Η τυχόν συμμετοχή αυτού, σε αγώνα του σωματείου του, 
συνιστά αντικανονική συμμετοχή που τιμωρείται αυτεπάγγελτα από την 
διοργανώτρια. Εξαιρούνται οι καλαθοσφαιριστές οι οποίοι δεν αγωνί- 
σθηκαν με το σωματείο, λόγω τραυματισμού ή ασθένειας σε αγώνα 
πρωταθλήματος ή κυπέλλου αμέσως προηγουμένου του αγώνα της 
Εθνικής Ομάδας. 

Άρθρο 28 

Κάλυψη αμειβομένων καλαθοσφαιριστών 
σε περίπτωση τραυματισμού σε αγώνες και προπονήσεις 
Εθνικών ομάδων 

Σε περίπτωση τραυτματισμού αμειβομένου καλαθοσφαιριστή σε 
αγώνες ή προπονήσεις της Εθνικής Ομάδας και παραπέρα συνδρομής 
των προϋποθέσεων διακοπής της ισχύος του συμβολαίου οι οφειλόμενες 
στον καλαθοσφαιριστή από το συμβόλαιο τακτικές παροχές καταβάλλο¬ 
νται κατά το διάστημα της από το λόγο αυτό διακοπής εξ ολοκλήρου 
από την ΕΟΚ. Στην περίπτωση αυτή η ΕΟΚ υποχρεούται στην κατα¬ 
βολή και των τυχόν εκτάκτων παροχών τις οποίες θα απολάμβανε κατά 
το ανωτέρω χρονικό διάστημα ο καλαθοσφαιριστής αγωνιζόμενος στους 
αγώνες του σωματείου στο οποίο ανήκει. 

ΚΕΦΑΛΑΙΟ Σ’ 

ΜΕΤΑΒΑΤΙΚΕΣ - ΕΙΔΙΚΕΣ ΔΙΑΤΑΞΕΙΣ 

Άρθρο 29 

Νομικό καθεστώς των καλαθοσφαιριστών 
σωματείων Α1 Εθνικής Κατηγορίας 

1. Με την επιφύλαξη των διατάξεων των επόμενων παραγράφων οι 
κατά τη δημοσίευση του παρόντος Κανονισμού ανήκοντες στη δύναμη 
σωματείων της Α1 Εθνικής Κατηγορίας καλαθοσφαιριστές υπάγονται 
στο εξής στις διατάξεις του παρόντος Κανονισμού. 

2. Με την επιφύλαξη των διατάξεων του άρθρου 72 του Ν. 1958/91 
ως προς τον αριθμό των καλαθοσφαιριστών, κατά κατηγορίες αυτών, 
που δικαιούται να διατηρεί το κάθε σωματείο, οι καλαθοσφαιριστές της 
προηγούμενης παραγράφου έχουν υποχρέωση να υπογράφουν το συμ¬ 
βόλαιο που" του προτείνει το σωματείο στο οποίο ανήκουν η χρονική 
διάρκεια του οποίου καθορίζεται ως ακολούθως: 

α) Αθλητές ηλικίας είκοσι ένα (21) ετών συμπληρωμένων υπογρά¬ 
φουν συμβόλαια διάρκειας πέντε (5) ετών. 

β) Αθλητές ηλικίας είκοσι δύο (22) ετών συμπληρωμένων, υπογρά¬ 
φουν συμβόλαια τεσσάρων (4) ετών. 

γ) Αθλητές είκοσι τριών (23) ετών και άνω. υπογράφουν συμβόλαια 
τεσσάρων (4) ετών. 

δ) Αθλητές ηλικίας τριάντα ενός (31) ετών συμπληρουμένων, υπο-' 
γράφουν συμβόλαια διάρκειας δύο (2) ετών. 

ε) Αθλητές ηλικίας τριάντα δύο (32) ετών και άνω, υπογράφουν συμ¬ 
βόλαια ενός (1) έτους. 

3. Η βάση υπολογισμού του χρόνου ισχύος των συμβολαίων της 
προηγούμενης παραγράφου, ορίζεται η ημεροχρονολογία υπογραφής 
του συμβολαίου. 

4. Καλαθοσφαιριστές που αποκτήθηκαν με μετεγγραφή μέσα στο 
χρονικό διάστημα των τελευταίων δώδεκα (12) μηνών πριν τη δημο¬ 
σίευση του Ν. 1958/91 έχουν υποχρέωση, ανεξαρτήτως ηλικίας, να 
υπογράψουν το συμβόλαιο, που τους προτείνει το σωματείο τους, η χρο¬ 
νική διάρκεια του οποίου σε καμιά περίπτωση δεν μπορεί να υπερβαίνει 
τα τέσσερα (4) έτη. 

5. Καλαθοσφαιριστής ηλικίας τουλάχιστον τριάντα δύο (32) ετών, 
εφόσον ανήκει για δώδεκα (12) συνεχή έτη στο ίδιο σωματείο έχει το δι¬ 
καίωμα να μετεγγραφεί σε σωματείο της προτίμησής του, χωρίς τη συ¬ 
γκατάθεση του σωματείου του. 

6. Το δικαίωμα του σωματείου να διατηρεί ερασιτέχνες καλαθοσφαι¬ 
ριστές· μέχρι τη συμπλήρωση του 21ου έτους της ηλικίας τους, δε θίγε¬ 
ται από τις ρυθμίσεις του παρόντος άρθρου. 

7. Στις διατάξεις του παρόντος άρθρου υπάγονται και οι, κατά το 
χρόνο ίδρυσης Τμημάτων Αμειβομένων Καλαθοσφαιριστών, καλαθο¬ 
σφαιριστές των σωματείων της Α2 Εθνικής Κατηγορίας. 

8. Στους καλαθοσφαιριστές του παρόντος άρθρου με εξαίρεση αυτούς 
της παρ. 5, εφαρμόζονται με τη λήξη του, κατά τ’ ανωτέρω, συμβο¬ 
λαίου τους οι διατάξεις του άρθρου 7 του παρόντος κανονισμού. 

Άρθρο 30 

■ Υποχρέωση προσφοράς των αθλητικών υπηρεσιών 
Καταγγελία κανονισμού 

1. Από τη δημοσίευση του παρόντος κανονισμού και για όσο χρόνο 
διαρκεί η ισχύς του ή μέχρι την κατά την παράγραφο 3 καταγγελία δια¬ 
τάξεων αυτού, τα ενδιαφερόμενο μέρη έχουν την υποχρέωση να μη προ¬ 
σφεύγουν σε αποχή από την προσφορά των υπηρεσιών τους προς το 
αντισυμβαλλόμενο μέρος. 

2. Η παράβαση της υποχρέωσης της προηγούμενης παραγράφου συ¬ 
νεπάγεται για μεν τους καλαθοσφαιριστές τις κυρώσεις των περιπτώ¬ 
σεων γ' και ε’ της παραγράφου του άρθρου 24 του παρόντος κανονισμού 
(διακοπή του συμβολαίου ή οριστική διαγραφή από το Μητρώο Αμειβο- 
μένων Καλαθοσφαιριστών) για δε τα σωματεία τις κυρώσεις της παρα¬ 
γράφου 3 του άρθρου 60 του Ν. 1958/91 (υποβιβασμός στην αμέσως 
κατώτερη καηγορία). 

3. Οι διατάξεις του παρόντος κανονισμού μπορεί να καταγγέλονται 
από τα ενδιαφερόμενα μέρη μετά τη συμπλήρωση διετίας από την 
έναρξη εφαρμογής τους. Η καταγγελία γίνεται τρεις (3) μήνες πριν από 
τη συμπλήρωση διετίας. Η απαγόρευση της παραγράφου 1 του παρό¬ 
ντος άρθρου ισχύει και κατά τη διάρκεια των τριμήνων διαπραγματεύ¬ 
σεων που ακολουθούν την κατά τ’ ανωτέρω καταγγελία. 

4. Κατά την πρώτη εφαρμογή του παρόντος Κανονισμού, οι διατά¬ 
ξεις του παρόντος άρθρου εφαρμόζονται και στους ήδη καλαθοσφαιρι¬ 
στές από την κοινοποίηση της κατά την παράγραφο 1 του προηγούμε¬ 
νου άρθρου, πρότασης υπογραφής συμβολαίου. 

Άρθρο 31 

Συγκρότηση Επιτροπής Μελέτης 
συστήματος ελευθέρων συμβολαίων 

Μέσα σε τρεις (3) μήνες από την έναρξη ισχύος του παρόντος κανονι¬ 
σμού συγκροτείται Επιτροπή από ισάριθμους εκπροσώπους της ΕΟΚ, 
της ΕΣΑΚ και του ΠΣΑΚ, έργο της οποίας είναι η μέχρι την πρώτη, 
σύμφωνα με τις διατάξεις του προηγούμενου άρθρου, τροποποίηση του 
παρόντος κανονισμού, μελέτη και διατύπωση πρότασης για την καθιέ¬ 
ρωση συστήματος ελεύθερων συμβολαίων βασιζομένου κατά προτίμηση 
σε κοινό ανώτατο όριο μισθών που μπορεί να καταβάλλει ετησίως το 


κάθε σωματείο στους καλαθοσφαιριστές του, καθοριζόμενο με βάση τα 
■κάθε είδους έσοδα του οικονομικά ισχυρότερου σωματείου κατά την 
αμέσως προηγούμενη αθλητική περίοδο. 

Άρθρο δεύτερο 
Έναρξη ισχύος 

Η ισχύς της αποφάσεως αυτής αρχίζει από τη δημοσίευσή της στην 
Εφημερίδα της Κυβερνήσεως. 

Αθήνα, 7 Νοεμβρίου 1991 

Η ΥΠΟΥΡΓΟΣ 

ΑΝΝΑ ΨΑΡΟΥΔΑ - ΜΠΕΝΑΚΗ 

-—♦- 

Αριθ. 7011/5/18—δ (2) 

Μεταβίβαση δικαιώματος υπογραφής «ΜΕ ΕΝΤΟΛΗ ΥΠΟΥΡΓΟΥ» 
στον Τμηματάρχη του 3ου Τμήματος της Διεύθυνσης Κρατικής 
Ασφάλειας του Υπουργείου Δημόσιας Τάξης. 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις: 

α. Του άρθρου 29 του Ν. 1588/1985 (ΦΕΚ Α' 137) «Κυβέρνηση 
και Κυβερνητικά Όργανα», όπως τροποποιήθηκε με τις διατάξεις του 
άρθρου 7 του Ν. 1943/91 (ΦΕΚ Ά 50). 

β. Του Π.Δ. ^57/1986 (ΦΕΚ Α’ 51) «Συγκρότηση της Γενικής 
Γραμματείας Δημόσιας Τάξης σε Υπουργείο Δημόσιας Τάξης». 

2. Την ανάγκη της εύρυθμης και αποδοτικής λειτουργίας της Διεύ¬ 
θυνσης Κρατικής Ασφάλειας του Υπουργείου Δημόσιας Τάξης, αποφα¬ 
σίζουμε: 

1. Μεταβιβάζουμε στον Τμηματάρχη του 3ου Τμήματος της Διεύ¬ 
θυνσης Κρατικής Ασφάλειας του Υπουργείου Δημόσιας Τάξης το δικαί¬ 
ωμα να υπογράφει «ΜΕ ΕΝΤΟΛΗ ΥΠΟΥΡΓΟΥ». 

α. Τα χορηγούμενα ταξιδιωτικά έγγραφα (Τ.ϋ.ν) σε ανιθαγενείς και 
πρόσφυγες. 

β. Τις εγκρίσεις ή παρατάσεις αδειών παραμονής ομογενών (αλλοδα¬ 
πών, αλλοδαπών εργαζομένων σε εταιρείες του Α.Ν. 89/1967, συζύ¬ 
γων και ανηλίκων μελών οικογένειας ημεδαπών ή μελών οικογένειας 
εργαζομένου αλλοδαπού, που δεν έχει υπερβεί την 5ετία από την άφιξη. 

γ. Τις εγκρίσεις ή παρατάσεις αδειών παραμονής (αλλοδαπών εργα¬ 
ζομένων κατόπιν προηγουμένης μετακλήσεως στον ίδιο εργοδότη και 
εφόσον δεν έχει παρέλθει 5ετία από την άφιξη. 

δ. Τις εγκρίσεις ή παρατάσεις αδειών παραμονής αλλοδαπών, σύμ¬ 
φωνα με το Κοινοτικό Δίκαιο. 

2. Καταργούμε τα εδάφια 4, 8 της παραγράφου Ε’ του άρθρου 1 της 
υπ’ αριθ. 7004/3/12ιβ από 4-10-1989 Απόφασής μας. 

Η απόφαση αυτή να δημοσιευθεί στην Εφημερίδα της Κυβερνήσεως. 

. Αθήνα, 7 Νοεμβρίου 1991 

Ο ΥΠΟΥΡΓΟΣ 

ΘΕΟΔΩΡΟΣ ΑΝΑΓΝΩΣΤΟΠΟΥΛΟΣ 
-♦- 

Αριθ. ΕΣ/15799 (3) 

Σύσταση ίδιου Νομικού Προσώπου στην Κοινότητα Λάκκας Παξών Ν. Κέρ¬ 
κυρας με την επωνυμία «Σχολική Επιτροπή Δημοτικού Σχολείου και Νη¬ 
πιαγωγείου Μαστορατίκων της Κοινότητας Λάκκος Παξών». 

Ο ΝΟΜΑΡΧΗΣ ΚΕΡΚΥΡΑΣ 
Έχοντας υπόψη: 

1. Τις διατάξεις: α) την παράγρ. 8-15 του άρθρου 5 του Ν. 1894/ 
1990 «Για την Ακαδημία Αθηνών και άλλες εκπαιδευτικές διατάξεις» και 

β) του άρθρου 187 του Δημοτικού και Κοινοτικού Κώδικα (Π.Δ.323/ 
89). 

2. Την 108/1991 απόφαση του Κοινοτικού Συμβουλίου Λάκκας 
Παξών του Νομού Κερκύρας για σύσταση σχολικής επιτροπής, αποφα¬ 
σίζουμε: 

1. Συνιστούμε στην Κοινότητα Λάκκας Παξών του Νομού Κέρκυρας 
ίδιο Νομικό πρόσωπο με την επωνυμία «Ενιαία Σχολική Επιτροπή Δη¬ 
μοτικού Σχολείου και Νηπιαγωγείου Μαστορατίκων». 

Η συνιστωμένη με την απόφαση αυτή Σχολική Επιτροπή διοικείται 

από (5) πενταμελές διοικητικό συμβούλιο, αποτελούμενο από: 
α) Έναν Κοινοτικό Σύμβουλο, ως Πρόεδρο της Σχολικής Επιτροπής, 
β), γ) Τους Διευθυντές των αντιστοίχων Σχολείων, 
δ) Έναν εκπρόσωπο του Συλλόγου Γονέων και κηδεμόνων Δημοτ. 
Σχολείου. 

ε) Έναν κοινοτικό Σύμβουλο. 

Η θητεία του πρώτου Διοικητικού Συμβουλίου της συνιστωμένης με 
την απόφαση αυτή Σχολικής Επιτροπής λήγει με τη λήξη της δημοτι¬ 
κής και Κοινοτικής περιόδου 1991 - 1994. 

Η θητεία των μελών του Διοικητικού Συμβουλίου ακολουθεί τη δη¬ 
μοτική και κοινοτική περίοδο. 

3. Το Διοικητικό Συμβούλιο της Σχολικής Επιτροπής εκλέγει τον 
αντιπρόεδρο και τον γραμματέα του. 

4. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για την κάλυψη των 
δαπανών λειτουργίας, θέρμανσης, φωτισμού, ύδρευσης, τηλεφώνου, 
αποχέτευσης, αγοράς αναλωσίμων υλικών κ.λπ.· 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση των σχολείων 
και τον κάθε είδους εξοπλισμό τους. 

δ) Η εισήγηση προς τις αντίστοιχες διευθύνσεις Πρωτοβάθμιας και 
Δευτεροβάθμιας εκπαίδευσης για τον εφοδιασμό από τον Οργανισμό 
Σχολικών Κτιρίων των σχολείων με έπιπλα και εξοπλιστικά είδη και 
από το Υπουργείο Εθνικής Παιδείας και Θρησκευμάτων με βιβλία για 
τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμετάλλευση των 
σχολικών κυλικείων και - 

στ) Η λήψη κάθε άλλου μέτρου που κρίνεται αναγκαίο για τη στήριξη 
της διοικητικής λειτουργίας των σχολικών μονάδων. 

5. Πόροι της Σχολικής Επιτροπής είναι: 
α) Η ετήσια επιχορήγηση του Κράτους, 
β) Η ετήσια επιχορήγηση της Κοινότητας. 

γ) Κάθε είδους εισφορές, δωρεές, κληρονομιές και κληροδοσίες. 

6. Περιουσία: 

Η περιουσία που τυχόν θα διατεθεί. 

7. Το Νομικό Πρόσωπο εκπροσωπείται στο δικαστήριο και σε κάθε 
δημόσια αρχή από τον πρόεδρο του Δ.Σ. και όταν αυτός απουσιάζει ή 
κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κέρκυρα, 30 Οκτωβρίου 1991 
Ο Νομάρχης 

ΘΕΟΦΙΛΟΣ ΒΑΣΙΛΕΙΟΥ 

- ♦- 

Αριθ. ΑΓ - 6318 (4) 

Τροποποίηση (ανάκληση εν μέρει) της ΔΓ-3495/-14.9.61 απόφασης 
Νομάρχη Κοζάνης. 

Ο ΝΟΜΑΡΧΗΣ ΚΟΖΑΝΗΣ 
Έχοντας υπόψη: 

1. Τις διατάξεις του Ν. 3200/55 «περί διοικητικής αποκέντρωσης» 
όπως τροποποιήθηκε και συμπληρώθηκε μεταγενέστερα με το Ν.Δ. 
532/70 και των εκτελεστικών από 28.6.55 και 23.11.56 Β.Δ. περί 
επεκτάσεως των αρμοδιοτήτων των Νομαρχών. 

2. Τις γενικές διατάξεις Διοικητικού Δικαίου περί ανακλήσεως. 

3. Τις διατάξεις του άρθρου 2 του Β.Δ. 733/69 με τις οποίες μεταβι¬ 
βάστηκαν αρμοδιότητες Υπουργείου Γεωργίας στους Νομάρχες και Δ/ 
ντές Γεωργίας. 

4. Την αριθ. ΔΓ - 3495/14.9.1961 απόφαση Νομάρχη με την 
οποία μεταβιβάστηκαν οι κοινόχρηστες εκτάσεις του αγροκτήματος 
Άνω και Κάτω Πτολ/δας στο Νομικό Πρόσωπο του Δήμους Πτολ/ 
δας. 

5. Την αριθ. 45/77 απόφαση ΕΑ Κοζάνης με την οποία παραχωρή- 
θηκαν στην Κεφαλίδου Κυριακή χα Κων/νου και στα τέκνα της Συ- 
μέλα, Αλίκη, Κων/νο τα αριθ. 546, 547, 548 τεμάχια Σ.Δ. 1958 
αγρο/τος Πτολ/δας εκτάσεως 680 τ.μ. 1090 τ.μ. 1000 τ.μ. αντί¬ 
στοιχα. 

6. Το αριθ. 1467/8.9.89 έγγραφο του Γραφείου Τοπογραφικής Κο¬ 
ζάνης, μαζί με το συνημμένο τοπογραφικό διάγραμμα στο οποίο σημει¬ 


ώνεται με το πράσινο μολύβι το τμήμα έκτασης (3.000 τ.μ. του αριθ. 
5558 τεμαχίου (ρέμα) το οποίο κατέχουν και έχουν διαμορφώσει οι εν¬ 
διαφερόμενοι. 

7. Το αριθ. 476/14.9.89 έγγραφο του Γεωπόνου του Γραφείου Γε¬ 
ωργικής Ανάπτυξης Πτολ/δας από το οποίο προκύπτει ότι τα τεμάχια 
546, 547 και 548 κατέχονται με βελτιώσεις από τρίτους. 

8. Το αριθ. 9278/10.1.90 έγγραφο της Δ/νσης Εγγείων βελτιώ¬ 
σεων Κοζάνης από το οποίο προκύπτει ότι από την παραχώρηση τμήμα 
του ρέμματος 5558 δε δημιουργούνται προβλήματα στην αποστράγ¬ 
γιση των γύρω τεμαχίων ούτε και εμπόδιο στην ομαλή κίνηση των όμ¬ 
βριων υδάτων. 

9. Το αριθ. 163801/2-10.90 έγγραφο του Υπουργείου Γεωργίας. 

10. Την αριθ. 190/91 απόφαση του Δημοτικού Συμβουλίου Πτολ/ 
δας με την οποία συμφωνεί να παραχωρηθεί έκταση 3000 τ.μ. από το 
αριθ. 5558 τεμάχιο σε αντικατάσταση των αριθ. 546, 547, 548 τεμα¬ 
χίων στην Κεφαλίδου Κυριακή χα Κων/νου και στα τέκνα της, αποφα¬ 
σίζουμε: 

Ανακαλούμε εν μέρει, σύμφωνα με τα αναγραφόμενα στο σκεπτικό 
την αριθ. 3495/14.9.61 απόφαση Νομάρχη Κοζάνης με την οποία με¬ 
ταβιβάστηκαν οι κοινόχρηστες εκτάσεις του αγροκτήματος Πτολ/δας 
διανομής έτους 1934 - 35 στο Δήμο Πτολ/δας ως προς το τμήμα 
έκτασης 3000 τ.μ. του αριθ. 5558 τεμαχίου (ρέμα) αγροκτήματος 
Πτόλ/δας με σκοπό να παραχωρηθεί στην Κεφαλίδου Κυριακή χα 
Κων/νου και στα τέκνα της Συμέλα, Κων/νο, Αλίκη σε αντικατάσταση 
των αριθ. 546, 547, 548 τεμαχίων που τους είχαν παραχωρηθεί με 
την αριθ. 45/77 απόφαση ΕΑΚ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κοζάνη, 19 Αυγούστου 1991 

Ο Νομάρχης 
Λ. ΚΑΤΣΑΡΟΣ 

-♦- 

Αριθ. Ε 18788, 13327 (5) 

Σύσταση ίδιου Νομικού Προσώπου στο Δήμο Πολυμύλου Ν. Κοζάνης 
με την επωνυμία «Σχολική Επιτροπή Δημοτικού Σχολείου και Νη¬ 
πιαγωγείου Πολυμύλου». 

Ο ΝΟΜΑΡΧΗΣ ΚΟΖΑΝΗΣ 
Έχοντας υπόψη: 

1. Τις διατάξεις: α) την παράγρ. 8-15 του άρθρου 5 του Ν. 1894/ 
1990 «Για την Ακαδημία Αθηνών και άλλες εκπαιδευτικές διατάξεις 
(Α' 110)» και 

β) του άρθρου 187 του Δημοτικού και Κοινοτικού Κώδικα (Π.Δ. 
323/1989 Ά 146). 

2. Την 29/1991 απόφαση του Δημοτικού Συμβουλίου Πολυμύλου 
του Νομού Κοζάνης για σύσταση σχολικής επιτροπής, αποφασί¬ 
ζουμε: 

1. Συνιστούμε στο Δήμο Πολυμύλου του Νομού Κοζάνης ίδιο Νομικό 
πρόσωπο με την επωνυμία «Σχολική Επιτροπή Δημοτικού Σχολείου και 
Νηπιαγωγείου». 

Η συνιστωμένη με την απόφαση αυτή Σχολική Επιτροπή διοικείται 
από (5) πενταμελές διοικητικό συμβούλιο, αποτελούμενο από: 

α) Τον εκάστοτε Πρόεδρο του Δημοτικού Συμβουλίου, ως Πρόεδρο 
της Σχολικής Επιτροπής, 
β) Ένα δημοτικό σύμβουλο, 
γ) Το Δ/ντή του Δημοτικού Σχολείου. 

6) Τον Δ/ντή του Νηπιαγωγείου. 

ε) Τον εκπρόσωπο του Συλλόγου - Γονέων και Κηδεμόνων. 

2. Η θητεία του πρώτου Διοικητικού Συμβουλίου της συνιστωμένης 
με την απόφαση αυτή σχολικής επιτροπής λήγει με τη λήξη της δημοτι¬ 
κής περιόδου 1991 - 1994. 

Η θητεία των μελών του Διοικητικού Συμβουλίου ακολουθεί τη δη¬ 
μοτική περίοδο. 

3. Το Διοικητικό Συμβούλιο της Σχολικής Επιτροπής εκλέγει τον 
αντιπρόεδρο και τον γραμματέα του. 

4. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για την κάλυψη των 
δαπανών λειτουργίας, θέρμανσης, φωτισμού, ύδρευσης, τηλεφώνου, 
αποχέτευσης, αγοράς αναλωσίμων υλικών κ.λπ. 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση των σχολείων 
και τον κάθε είδους εξοπλισμό τους. 

δ) Η εισήγηση προς τις αντίστοιχες διευθύνσεις Πρωτοβάθμιας και 
Δευτεροβάθμιας εκπαίδευσης για τον εφοδιασμό από τον Οργανισμό 
Σχολικών Κτιρίων των σχολείων με έπιπλα και εξοπλιστικά είδη και 
από το Υπουργείο Εθνικής Παιδείας και Θρησκευμάτων με βιβλία για 
τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμετάλλευση των 
σχολικών κυλικείων και 

στ) Η λήψη κάθε άλλου μέτρου που κρίνεται αναγκαίο για τη στήριξη 
της διοικητικής λειτουργίας των σχολικών μονάδων. 

5. Πόροι της Σχολικής Επιτροπής είναι: 


α) Η ετήσια επιχορήγηση του Κράτους. 

β) Η ετήσια επιχορήγηση της Κοινότητας. 

γ) Κάθε είδους εισφορές, δωρεές, κληρονομιές και κληροδοσίες. 

6. Το Νομικό Πρόσωπο εκπροσωπείται στο δικαστήριο και σε κάθε 
δημόσια αρχή από τον πρόεδρο του Δ.Σ. και όταν αυτός απουσιάζει ή 
κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κοζάνη, 4 Νοεμβρίου 1991 

Ο Νομάρχης κ.α.α. 

Μ. ΤΖΙΑΣΤΟΥΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




